62020CO0099_INF
Digriet tal-Qorti tal-Ġustizzja (Id-Disa’ Awla) tat‑3 ta’ Diċembru 2020 –Siebenburgisches Nugat
(Kawża C‑99/20) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Unjoni doganali – Tariffa doganali komuni – Nomenklatura Magħquda – Intestaturi tariffarji – Subintestatura 83024130 – Komponenti ta’ vireg għal purtieri tal-metall”
1.
Unjoni doganali – Tariffa doganali komuni – Klassifikazzjoni tal-merkanzija – Kriterji – Karatteristiċi u proprjetajiet oġġettivi tal-prodott – Portata – Użu tal-prodott – Inklużjoni
(Regolament tal-Kunsill Nru 2658/87, Anness I)
(ara l-punti 25 sa 27)
2.
Unjoni doganali – Tariffa doganali komuni – Intestaturi tariffarji – Klassifikazzjoni tal-merkanzija – Vireg għal purtieri ta’ metalli ta’ valur baxx – Klassifikazzjoni fis-subintestatura tariffarja 83024190 tan-Nomenklatura Magħquda – Komponenti ta’ vireg għal purtieri, fil-forma ta’ tubi lesti (miżbugħa, miksijin jew mgħottijin bil-kromju jew bin-nikil) – Inklużjoni – Eċċezzjoni – Tubi li jikkonsistu f’biċċiet twal tal-metall, pajpijiet jew katusi, li sempliċement inqatgħu għat-tul meħtieġ – Verifika mill-qorti nazzjonali
(Regolament tal-Kunsill Nru 2658/87, Anness I)
(ara l-punt 37 u d-dispożittiv)
Dispożittiv
In-Nomenklatura Magħquda li tinsab fl-Anness I tar-Regolament tal-Kunsill (KEE) Nru 2658/87 tat‑23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana, fil-verżjoni tagħha li tirriżulta mir-Regolament ta’ Implimentazzjoni (UE) tal-Kummissjoni 2015/1754 tas‑6 ta’ Ottubru 2015 għandha tkun interpretata fis-sens li komponenti ta’ vireg għal purtieri, fil-forma ta’ tubi lesti (miżbugħa, miksijin jew mgħottijin bil-kromju jew bin-nikil), jaqgħu taħt is-subintestatura tariffarja 83024190, sakemm dawn it-tubi jikkonsistu f’biċċiet twal tal-metall, pajpijiet jew katusi, li sempliċement inqatgħu għat-tul meħtieġ, li huwa għall-qorti tar-rinviju li tivverifika għall-finijiet tal-klassifikazzjoni tariffarja tal-prodotti.
(
1
)	ĠU C 279, 24.8.2020.